**ПРОТОКОЛ № 40**

Днес **23.02.2018** г., в Разлог, се проведе извънредно заседание на ОИК – Разлог, на което присъстваха следните членове:

Председател: Елена Кирилова Пандева

Зам. Председател: Татяна Димитрова Лазарова-Цанева

Секретар: Магдалена Николова Коцакова

Членове:

1. Любка Благоева Крънчева
2. Илонка Захариева Пандева
3. Славчо Иванов Попов
4. Айше Али Дервиш
5. Мария Георгиева Иливчева
6. Мария Иванова Прешелкова
7. Росица Никифорова Берова
8. Любомир Василев Влайн

Отсъстват: няма.

Заседанието бе открито в 17,30 часа и председателствано от г-жа Елена Пандева – Председател на ОИК. Представен бе проекта на дневен ред за заседанието:

**1 т. Относно получено възражение от Атанас Александров Крънчев, общински съветник от ПП ГЕРБ с вх. № 222/08.02.2018 г. и постъпило писмо с вх . № 224/22.02.2018 г. от Председателя на Общински съвет гр. Разлог.**

**2 т. Определяне на адрес за кореспонденция на ОИК Разлог**

Председателят на ОИК-Разлог подложи на гласуване предложения дневен ред на заседанието. Същият бе приет със следното гласуване:

**Гласували 11 членове на ОИК**,

**„ЗА“ – 11** /Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

**По т 1 от дневният ред : Относно получено възражение от Атанас Александров Крънчев, общински съветник от ПП ГЕРБ с вх. № 222/08.02.2018 г. и постъпило писмо с вх . № 224/22.02.2018 г. от Председателя на Общински съвет гр. Разлог.**

**Докладва председателят :**

В законоустановения срок по чл.30, ал.6 от ЗМСМА във връзка с отправеното от страна на общинска избирателна комисия писмено уведомление до г- н Атанас Крънчев - общински съветник при ОбС – Разлог в ОИК – Разлог е постъпило писмено възражение от същият, което е заведено с вх. №222 от 08.02.2018г. в общия входящ регистър на комисията. С възражението си общинският съветник Атанас Крънчев твърди, че не са налице предвидените в закона обстоятелства за прекратяване на пълномощията му като общински съветник на основание чл.30, ал.4, т.5 от ЗМСМА.

Излага доводи, че за отсъствието му на 25.05.2017 г. Председателят на ОбС – Разлог е знаел, тъй като г-н Крънчев е бил в командировка в Р. Чехия по проект на Община Разлог, за което има взето решение.

За отсъствията си на 27.07.2017 г., 24.10.2017 г., 26.10.2017, 30.11.2017, 21.12.2017 година твърди, че не е бил уведомяван нито от председателят нито от лицето технически подпомагащо дейността му.

С оглед на въведените във възражението твърдения, ОИК – Разлог с Решение № 234 по протокол № 38 от 11.02.2018 г. изиска информация от Председателя на Общински съвет – Разлог относно :

1.Реда и начина за уведомяване на общинските съветници за провеждане на заседания на Общински съвет.

2.Уведомен ли е по надлежния ред общинския съветник Атанас Крънчев за заседанията на ОбС- Разлог на 25.05.2017 г., 27.07.2017 г., 24.10.2017 г., 26.10.2017 г., 30.11.2017 г., 21.12.2017 г.

3.Има ли взето решение на Общински съвет – гр. Разлог за участието на Атанас Крънчев в качеството си на общински съветник, в делегация на Община Разлог в гр. Прага, Република Чехия на 25.05.2017 г. за изпълнение на европейски проект. При наличие на такова решение, същото да ни бъде представено.

В указания срок в ОИК – Разлог е постъпило писмо отговор от Председателят на ОбС – Разлог, заведено с входящ 223 от 14.02.2018 г. ведно с приложени към него доказателства.

В писмото е указано, че в изпълнение на чл. 66 от Правилника за организацията и дейността на общинският съвет с Решение № 321 по Протокол № 12 от редовно заседание на ОбС – гр. Разлог, проведено на 22.12.2016 г., Общински съвет – гр. Разлог е приел уведомяването на общинските съветници да стане чрез своевременно публикуване на официалната интернет страница на Община Разлог на поканите за предстоящите заседания на Съвета, като и неговите комисии, ведно с дневният ред за тяхното провеждане.

Към писмото е приложено заверено копие на Решение № 321 по Протокол № 12 от 22.12.2016 г., от който е видно, че решението е прието с мнозинство 21 „ЗА“ от гласували 21 общински съветници, в което число влиза и общински съветник – Атанас Крънчев. Общият брой на общинските съветници в ОбС – гр. Разлог е 21 , съгласно Решение № 188/26.10.2015 г. на ОИК – Разлог.

Към писмото са представени и разпечатки от официалната интернет страница на Община Разлог за заседанията на ОбС – гр. Разлог и постоянните комисии към него за месеците: май, юли, октомври, ноември и декември.

Също така са приложени и разпечатки от файловия сървър, на който се качват материалите за предстоящите заседания на ОбС – гр. Разлог.

След обсъждане на представените материали, ОИК – Разлог, на свое заседание проведено на 19.02.2018 г. е приел Решение № 235 по протокол № 39 от 19.02.2018 г., с което е изискал от Председателя на Общински съвет – гр. Разлог приетия план за провеждане на заседания на Общински съвет за 2017 г., съгласно чл. 63 от „Правилник за организацията и дейността на Общинския съвет, неговите комисии и взаимоотношението му с общинската администрация.

В указания срок е представен отговор от председателя на ОбС – Разлог, в който е посочено, че ОбС – Разлог заседава всеки последен четвъртък на месеца, съгласно разпоредбата на чл. 4, ал. 1 от Правилника за организацията на дейността на общинския съвет, неговите комисии и взаимодействието му с общинската администрация.

Също така графиците (плановете) по чл. 63, ал. 1от от Правилника за организацията на дейността на общинския съвет, неговите комисии и взаимодействието му с общинската администрация, както и поканите за предстоящите заседания на ОбС – Разлог и неговите комисии, ведно с дневният ред за тяхното провеждане се публикуват съгласно представеното ни решение № 321 по Протокол № 12 от 22.12.2016 г.

В писмото е уточнено, че изпращането на поканите до общинските съветници за провеждане на заседанията на общински съвет и материалите, които подлежат на разглеждане се извършва от звеното по чл. 29а, ал. 2 от ЗМСМА в 5 дневен срок преди неговото провеждане, чрез качване на файлов сървър като на общинските съветници е предоставен достъп чрез персонални таблети.

След анализ на всички факти считаме, че са налице всички предпоставки на разпоредбата на чл. 30 ал. 4, т. 5 от ЗМСМА , а именно общински съветник – Атанас Крънчев , без да е **уведомил писмено председателя на общинския съвет – гр. Разлог** за неучастието си в заседанието на съвета по уважителни причини - служебна ангажираност, отсъствие от страната, заболяване и други, не е участвал в **4 (четири)** поредни заседания на общинския съвет на дати : 24.10.2017 г. ,26.10.2017 г.,30.11.2017 г., 21.12.2017 г. и в общо 6 (шест) заседания на общинския съвет през годината, както следва 25.05.2017 г., 27.07.2017 г., 24.10.2017 г. ,26.10.2017 г.,30.11.2017 г., 21.12.2017 г.

Обстоятелствата по ал. 4 от чл. 30 на ЗМСМА са установени служебно с представеното Удостоверение № 01/30.01.2018 г., издадено от Председателя на ОбС – гр. Разлог.

Неизпълнението на визираното в чл. 30, ал. 4, т. 5 ЗМСМА задължение от страна на г-н АТАНАС АЛЕКСАНДРОВ КРЪНЧЕВ в качеството му на общински съветник при ОбС –гр. Разлог представлява самостоятелно основание за предсрочното прекратяване на пълномощията му на общински съветник при ОбС –гр. Разлог.

След разисквания ОИК Разлог пристъпи към гласуване:

**Гласували 11 членове на ОИК**,

**„ЗА“ – 11** /Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

   Предвид изложеното и на основание чл. 87, ал. 1, т. 24 от Изборния кодекс и чл.30, ал.6 от ЗМСМА , във връзка с чл.30, ал.4, т.5 от ЗМСМА

**РЕШЕНИЕ № 236**

**1/.ПРЕКРАТЯВА** **предсрочно пълномощията** на АТАНАС АЛЕКСАНДРОВ КРЪНЧЕВ**, с ЕГН** - обявен за избран за общински съветник с Решение № 188 от 26.10.2015г. на ОИК –Разлог, от листата на ПП ГЕРБ.

**2/.ОБЕЗСИЛВА издаденото на**АТАНАС АЛЕКСАНДРОВ КРЪНЧЕВ**, с ЕГН УДОСТОВЕРЕНИЕ № 893/02.11.2015 г., с което е обявен за избран за общински съветник в община Разлог.**

**3/.ОБЯВЯВА за избран за общински съветник следващият от листата на ПП ГЕРБ Красимир Иванов Панков с ЕГН и издава на същият удостоверение за избран за общински съветник по образец в община Разлог.**

Решението на Общинската избирателна комисия може да бъде оспорвано в 7-дневен срок по реда на чл.459 от Изборният кодекс пред Административен съд – Благоевград.

   На основание чл.30, ал.8, изречение последно от ЗМСМА препис от настоящето Решение да се изпрати на Председателя на Общински съвет – гр. Разлог в тридневен срок от влизането му в сила.

**По 2 т.** Определяне на адрес за кореспонденция на ОИК Разлог, ОИК прие протоколно решение:

**ОИК Разлог НЕ Е в активен изборен период**.

При необходимост можете да осъществите кореспонденция на адреса на общинска администрация гр. Разлог, ул. Стефан Стамболов № 1, като се обръщате за съдействие към представители на администрацията.

Заседанието приключи в 19:55 часа

Председател: …………………..

/Елена Пандева/

Секретар: …………………

/Магдалена Коцакова/